**Contract de PRESTARI servicii**

**SERVICII DE FORMARE PROFESIONALA:**

**Analiza economico-financiară a proiectelor de investiții**

nr. Achizitor\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_

nr. PRESTATOR \_\_\_\_\_\_\_\_\_\_\_\_\_\_\_ data \_\_\_\_\_\_\_\_\_\_\_\_\_

***1. Părţile contractante***

În temeiul Legii Nr.99 / 2016 privind achizitiile sectoriale, s-a încheiat prezentul contract de prestări servicii,

între

1.1. ENTITATEA CONTRACTANTA: **S.P.E.E.H. HIDROELECTRICA S.A**, cu sediul în București, B-dul Ion Mihalache, nr. 15-17, etajele 10-15, sector 1, telefon nr. 021.30.32.578, fax nr. 021.30.32.564, număr de înmatriculare J40/7426/10.08.2000 cod fiscal RO13267213, cont nr. RO15 RNCB 0072 0183 3187 0001, deschis la BCR, Sucursala sector 1, **reprezentată legal prin dl Bogdan-Nicolae BADEA - Preşedinte Directorat**, desemnat prin Hotărârea Consiliului de Supraveghere nr. 39/03.06.2019, dl Marian BRATU - Membru Directorat desemnat prin Hotărârea Consiliului de Supraveghere nr. 40/03.06.2019, dl Răzvan Ionuţ PAŢALIU - Membru Directorat, desemnat prin Hotărârea Consiliului de Supraveghere nr. 41/03.06.2019, dl Radu Cristian POP - Membru Directorat, desemnat prin Hotărârea Consiliului de Supraveghere nr. 42/03.06.2019 și dl Cristian VLĂDOIANU - Membru Directorat, desemnat prin Hotărârea Consiliului de Supraveghere nr. 43/03.06.2019, - în calitate de **ACHIZITOR,** pe de o parte

si

1.2. **……………………** cu sediul in …………., str. ……………, nr. ………., bl. ……, sc. ….., ap. ……, telefon …………, e-mail: […………](mailto:office@securytas.ro), avand CIF ………….., inregistrata la Registrul Comertului sub nr. ………., cont IBAN ……………, deschis la …………., **reprezentată legal prin dl. …………. - Administrator**, în calitate de **PRESTATOR**, pe de alta parte,

având în vedere faptul că :

- PRESTATORUL a examinat documentele care sunt parte a acestui Contract şi se angajeaza să presteze si să duca la bun sfârşit serviciile ce fac obiectul prezentului contract şi

- ACHIZITORUL a acceptat oferta PRESTATORULUI şi este de acord ca acesta sa presteze serviciile ce fac obiectul prezentului contract şi va plăti PRESTATORULUI aceste servicii în conformitate cu prevederile Contractului,

in urma finalizarii achizitiei, organizata de Achizitor, încheie prezentul contract de prestări servicii.

***2. Definiţii***

2.1. - În prezentul contract următorii termeni vor fi interpretaţi astfel:

1. ***Contract*** – prezenta conventie şi toate anexele sale;
2. ***achizitor şi prestator*** - părţile contractante, aşa cum sunt acestea numite în prezentul contract;
3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. ***servicii*** *-* activităţi a căror prestare face obiectul contractului;
5. ***forţa majoră***- orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
6. ***zi*** - zi calendaristică; *an* - 365 de zile;
7. ***act adiţional***: document ce modifica termenii şi condiţiile contractului de presări servicii;
8. ***conflict de interese*** : înseamnă orice eveniment influenţând capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt, de asemenea, aplicabile oricăror sub-contractanţi, salariaţi şi experţi acţionând sub autoritatea şi controlul prestatorului.
9. ***despăgubire generală***: suma, neprevăzută expres în contractul de servicii, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de prestări servicii de către cealaltă parte;
10. ***penalitate contractuală*:** despăgubirea stabilită în contractul de prestări servicii ca fiind plătibilă de către una din părţile contractante către cealaltă parte în caz de neîndeplinire a obligaţiilor din contract;
11. ***daune interese*** - suma, neprevăzută expres în contractul de servicii, care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de prestări servicii de către cealaltă parte;
12. ***responsabil de contract al Achizitorului*** *-* persoana desemnata sa-l reprezinte pe Achizitor ce va actiona permanent pentru acesta pe toata durata derularii Contractului. Toate notificarile, instructiunile, ordinele, certificatele, aprobarile si toate celelalte comunicari aferente acestui contract vor fi date de Responsabilul de contract.
13. ***responsabil de contract al Prestatorului*** *-* persoana desemnata sa-l reprezinte pe Prestator ce va actiona permanent pentru acesta pe toata durata derularii Contractului. Toate notificarile, instructiunile, ordinele, certificatele, aprobarile si toate celelalte comunicari aferente acestui contract vor fi date de Responsabilul de contract.
14. **“RGPD”** – inseamna Regulamentul (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE, publicat in Jurnalul Oficial al Uniunii Europene L 119 (4.5.2016) si aplicabil de la 25 mai 2018.
15. **„Date cu caracter personal”** inseamna orice informatii privind o persoana fizica identificata sau identificabila („persoana vizata”); o persoana fizica identificabila este o persoana care poate fi identificata, direct sau indirect, in special prin referire la un element de identificare, cum ar fi un nume, un numar de identificare, date de localizare, un identificator online, sau la unul sau mai multe elemente specifice, proprii identitatii sale fizice, fiziologice, genetice, psihice, economice, culturale sau sociale.
16. **„Prelucrare”** inseamna orice operatiune sau set de operatiuni efectuate asupra datelor cu caracter personal sau asupra seturilor de date cu caracter personal, cu sau fara utilizarea de mijloace automatizate, cum ar fi colectarea, inregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispozitie in orice alt mod, alinierea sau combinarea, restrictionarea, stergerea sau distrugerea.
17. **„Operator”** inseamna persoana fizica sau juridica, autoritatea publica, agentia sau alt organism care, singur sau impreuna cu altele, stabileste scopurile si mijloacele de prelucrare a datelor cu caracter personal; atunci cand scopurile si mijloacele prelucrarii sunt stabilite prin dreptul Uniunii Europene sau dreptul intern, operatorul sau criteriile specifice pentru desemnarea acestuia pot fi prevazute in dreptul Uniunii Europene sau in dreptul intern.

***3. Interpretare***

3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, iar cuvintele de genul masculin vor fi interpretate ca incluzând şi genul feminin şi viceversa acolo unde acest lucru este permis de context.

3.2. - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

3.3. – Clauzele şi expresiile vor fi interpretate prin raportare la întregul contract.

***Clauze Obligatorii***

***4. Obiectul contractului***

4.1. - Prestatorul se obligă să presteze următoarele servicii: **“Servicii de formare profesionala: analiza economico-financiară a proiectelor de investiții,”**în perioada convenita şi în conformitate cu obligaţiile asumate prin prezentul contract.

4.2. - Serviciile vor fi prestate în perioada convenită şi în conformitate cu prevederile Caietului de sarcini nr.71430/24.06.2021, Ofertei Financiare, Ofertei Tehnice (inregistrata sub nr. ..............), parte integrantă a acestui contract.

4.3. Achizitorul se obligă să plătească, pentru serviciile prestate, preţul convenit in termenii si conditiile stabilite în prezentul contract.

***5. Preţul contractului***

5.1. - Preţul convenit pentru îndeplinirea contractului, plătibil prestatorului de către achizitor, este de **............. lei**, pentru un numar de 18 salariati (participanti). Pretul unitar: ....... lei/salariat/participant (pretul include toate taxele), iar pretul total se va stabili in functie de numarul exact al salariatilor instruiti, cu raportare la pretul unitar, la care se adauga T.V.A. în cota stabilită de prevederile legale în vigoare, daca la data îndeplinirii obligațiilor de către Prestator, acesta este platitor de tva.

5.2. Prestatorul declară pe proprie răspundere că la data încheierii prezentului contract nu este înregistrat în scopuri de TVA și că va menține pe toată durata acestui contract și a oricăror acte adiționale, înregistrarea fara TVA (cu exceptia situatiei cand nu mai indeplineste aceste conditii, obligandu-se a anunta in maxim 3 zile Achizitorul).

5.3. Dacă totuși, pe parcursul derulării contractului și a oricăror acte adiționale la acesta, Prestatorului i se va anula in conditiile legale, indiferent de motiv, înregistrarea fara TVA sau pentru orice alt motiv, acesta va avea dreptul de deducere TVA aferent, obligându-se să notifice, în scris, Achizitorul, nu mai târziu de 3 zile lucrătoare de la data  primirii dreptului de deducere TVA cu privire la această situație, urmând ca de la aceeași dată să emită numai facturi corespunzatoare noului statut fiscal (cu TVA).  În cazul în care au fost emise facturi cu TVA deși acest drept nu mai exista la data emiterii, Prestatorul se obligă să storneze de îndată aceste facturi, să emita facturi modificate corespunzatoare noului statut fiscal și să ramburseze Achizitorului sumele încasate cu titlu de TVA, în termen de maxim 20 de zile de la data pierderii de către prestator a dreptului de a emite facturi cu TVA. Pentru evitarea oricarui dubiu, Părțile agreează că Achizitorul va avea dreptul să solicite rambursarea oricăror sume reprezentând diferențe facturate nelegal de către prestator cu titlu de TVA, oricând pe durata contractului cât și după încetarea acestuia, in termenul legal, indiferent de motiv, precum și a penalităților de intârziere de 0,03%/zi ce vor fi calculate de la data pierderii dreptului de emitere de facturi cu TVA, în cazul depășirii termenului de rambursare mai sus mentionat, și a oricăror despăgubiri pentru prejudicii cauzate  Achizitorului decurgând din facturile emise de prestator cu încălcarea prevederilor legale referitoare la TVA.

**6. *Durata contractului***

6.1. - Contractul intra in vigoare la data la care partile il semneaza.

6.2. - Durata contractului este de 12 luni de la data intrarii in vigoare a contractului, cu posilibitatea prelungirii acestuia cu acordul partilor.

6.3. - Contractul inceteaza la data indeplinirii tuturor obligatiilor asumate de parti.

***7. Executarea contractului***

7.1. - Executarea contractului începe după semnarea acestuia de catre parti.

***8. Documentele contractului***

8.1. Documentele contractului sunt:

* Caietul de sarcini nr.71430/24.06.2021.
* Oferta Prestatorului (Oferta Tehnica si Oferta Financiara – formulare de eligibilitate – oferta inregistrata de achizitor cu nr...............).
* Garantia de buna executie.
* Alte anexe, acte adiţionale, pe care părţile vor conveni să le încheie pe perioada derulării contractului.

8.2. - Documentele care alcătuiesc Contractul trebuie considerate ca documente care se explicitează reciproc. Dacă între documente apar ambiguităţi sau neconcordanţe, ACHIZITORUL va emite către PRESTATOR clarificarile necesare.

8.3. - Prioritatea in interpretarea documentelor contractului este in ordinea enumerata în sub-clauza 8.1. Dacă există neconcordanțe între Oferta tehnică și termenii și condițiile caietului de sarcini, termenii și condițiile Caietului de sarcini au prioritate asupra Ofertei tehnice, cu excepția cazului în care termenii din Oferta tehnică sunt superiori celor solicitați prin caietul de sarcini, caz în care vor prevala prevederile din Oferta tehnică referitoare la acestia.

***9. CARACTERUL CONFIDENŢIAL AL CONTRACTULUI SI PROTECTIA DATELOR CU CARACTER PERSONAL***

**9.1. Caracterul confidenţial al datelor si rezultatelor**

**9.1.1.** Parţile inţeleg şi convin asupra faptului ca datele si rezultatele obtinute conform prezentului contract, transmise in forma orala, scrisa, prin poşta electronica, prin iniţierea accesului la informaţii, cum ar fi cele stocate intr-o baza de date, sau orice alta forma intangibila sau tangibila, vor fi considerate ca informaţii confidenţiale.

**9.1.2.** Prestatorul nu va multiplica, reproduce, dezvalui Informaţii confidenţiale nici unei persoane, nu va permite unei terţe parţi accesul la informaţiile confidenţiale, şi nici nu va exploata sau utiliza informaţiile confidenţiale in alte scopuri decat cele stabilite prin prezentul contract, fara a avea consimţamantul prealabil scris al Achizitorului.

**9.1.3.** Prestatorul va arata aceeaşi atenţie pentru pastrarea naturii confidenţiale a informaţiilor confidenţiale ale Achizitorului, pe care Prestatorul o arata pentru informaţiile similare proprii. In orice caz, aceste standarde nu vor fi niciodata mai scazute decat cele aplicate de o persoana aflata in circumstanţe similare care işi protejeaza propriile informaţii de acest tip.

**9.2.** Obligaţiile Prestatorului privind confidentialitatea datelor si rezultatelor.

9.2.1. Prestatorul se angajeaza ca:

a) va da dovada de aceeaşi grija şi discreţie pentru a evita dezvaluirea, publicarea sau raspandirea datelor si rezultatelor ca şi in cazul informaţiilor similare proprii pe care nu doreşte sa le dezvaluie, sa le publice sau sa le raspandeasca;

b) va folosi datele si rezultatele numai in scopul pentru care acestea au fost dezvaluite pentru derularea prezentului contract;

9.2.2. Prestatorul poate dezvalui informaţiile catre:

a) angajaţii sai care trebuie sa le cunoasca şi oricarei entitaţi legale care are dreptul sa le solicite si sa le primeasca;

b) oricare alta parte, cu consimţamantul anterior al Achizitorului prezentat in scris.

9.2.3. Prestatorul poate dezvalui informaţiile in masura in care este imperativ cerut de lege. Totuşi, Prestatorul va notifica prompt acest fapt Achizitorului pentru a-i da acestuia posibilitatea de a obţine un ordin protector.

9.2.4. Atunci cand informaţiile sunt dezvaluite in scris, pe suport magnetic, optic, sau alt suport, informaţiile confidenţiale vor fi marcate clar şi evident de catre Prestator ca fiind Confidenţial şi/sau Proprietate.

**9.3.** Excepţii de la obligaţiile privind confidentialitatea informatiilor:

Prestatorul poate dezvalui, publica şi folosi informaţiile care sunt:

- deja in posesia sa fara obligaţii de confidenţialitate;

- obţinute dintr-o alta sursa decat Achizitorul, fara obligaţii de confidenţialitate;

- disponibile public la momentul primirii lor sau care devin publice ulterior fara nici o culpa a Prestatorului;

- dezvaluite de Achizitor catre o alta parte, fara obligaţii de confidenţialitate.

**9.4.** In scopul execuției prezentului contract partile contractante (achizitor si prestator) pot prelucra datele cu caracter personal ale persoanelor vizate (personalul Hidroelectrica SA si personalul prestatorului) in vederea derularii contractului. Datele cu caracter personal ale persoanelor vizate (personalul Hidroelectrica SA si personalul prestatorului) vor fi stocate pe perioada derularii contractului, ulterior acestea vor fi criptate sau pseudonimizate.

**9.5.** Partile vor pune la dispozitie garanţii suficiente pentru punerea in aplicare a unor măsuri tehnice şi organizatorice adecvate, astfel incat prelucrarea să respecte cerinţele RGPD şi să asigure protecţia drepturilor personalulului Hidroelectrica SA si personalul prestatorului, in calitate de persoane vizate.

**9.6.** Partile se vor asigura ca accesul la Datele cu Caracter Personal este strict limitat la salariatii, colaboratorii sau alte persoane autorizate ale acesteia care au nevoie sa cunoasca sau sa acceseze Datele cu Caracter Personal relevante, dupa cum este strict necesar in scopul acestui contract.

**9.7.** Partile se vor asigura ca aceste persoane vor respecta RGPD si Legea RGPD cu privire la obligatiile acestora.

Partile se vor asigura ca toate persoanele autorizate sa prelucreze Date cu Caracter Personal pentru aceasta au incheiat acorduri de confidentialitate sau sunt tinute de o obligatie legala de confidentialitate.

**9.8.** Orice alte prelucrari decat cele necesare in scopul prezentului contract vor fi notificate catre persoanele vizate direct sau prin intermediul Operatorului.

**9.9.** Partile se vor instiinta fără intarzieri nejustificate după ce iau cunoştinţă de o incălcare a securităţii datelor cu caracter personal ale persoanelor vizate, dar nu mai tarziu de 72 de ore de la data producerii bresei de securitate.

***Clauze specifice***

***10.* *Obligaţiile prestatorului***

10.1. - Prestatorul se obligă să presteze serviciile la standardele şi/sau performanţele solicitate, precum şi respectarea termenelor, stipulate prin prevederile caietului de sarcini nr. 71430/24.06.2021, pentru serviciile contractate, prezentate în propunerea sa tehnica, anexe la contract.

10.2.(1) -Cursul se va desfășura la sediul prestatorului, la sediile Sucursalelor Hidrocentrale ale Societății contractante sau on-line.

(2) -Prestatorul va asigura toate materialele necesare (format hartie si electronic .pdf), va asigura acces la platforma de cursuri online pentru susţinerea instruirii /examinarii. Informaţiile din suportul de curs trebuie să fie accesibile (se utilizează un limbaj accesibil, termenii tehnici sunt explicaţi, se oferă exemple, există elemente de marcare şi de sumarizare a conţinutului de reţinut).

(3) La finalizarea cursului, salariații vor primi „Certificate de participare”.

10.4. Codul de conduită

1. Prestatorul va acţiona întotdeauna loial şi imparţial şi ca un consilier de încredere pentru Achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta. Nu va angaja Achizitorul în niciun fel, fără a avea acordul prealabil scris al acestuia şi va prezenta această obligaţie în mod clar terţilor, dacă va fi cazul.

* + 1. Pe perioada executării contractului, Prestatorul se obligă să nu aducă atingere obiceiurilor politice, culturale şi religioase dominante în Romania, respectând totodată şi drepturile omului.
    2. Când Prestatorul sau oricare din subcontractantii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de servicii sau orice alt contract încheiat cu Achizitorul, ori pentru a favoriza sau defavoriza orice persoană în legătură cu Contractul de Servicii sau cu orice alt contract încheiat cu acesta, Achizitorul poate decide încetarea Contractului de Servicii conform prevederilor Cap. 18 din prezentul contract, fără a aduce atingere niciunui drept anterior dobândit de Prestator în baza Contractului de Servicii.
    3. Plăţile către Prestator aferente Contractului de Servicii vor constitui singurul venit ori beneficiu ce poate deriva din Contractul de Servicii, şi atât Prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din Contractul de Servicii.
    4. Prestatorul nu va avea niciun drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat, utilizate în scopurile Contractului de Servicii, fără aprobarea prealabilă în scris a Achizitorului.
    5. Prestatorul şi personalul său vor respecta secretul profesional, pe perioada executării Contractului de Servicii, inclusiv pe perioada oricărei prelungiri a acestuia, şi după încetarea Contractului de Servicii. În acest sens, cu excepţia cazului în care se obţine acordul scris prealabil al Achizitorului, Prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nici o informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării Serviciilor ce fac obiectul prezentului contract. Totodată, Prestatorul şi personalul său nu vor utiliza în dauna Achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării Contractului de Servicii.
    6. Prestatorul va furniza Achizitorului, la cerere, documente justificative cu privire la condiţiile în care se execută Contractul de Servicii. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

10.5. Conflictul de interese

1. Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a Contractului de Servicii. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Servicii trebuie notificat în scris Achizitorului, în termen de 3 zile de la apariţia acestuia.

2. Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 3 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

3. Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, Achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a Contractul de Servicii, în condiţiile prevăzute la Cap. 18 din prezentul contract.

10.6. Despăgubiri

1. Prestatorul va despăgubi, proteja şi apăra pe cheltuiala sa Achizitorul  şi salariaţii acestuia, pentru şi împotriva tuturor acţiunilor în justitie, revendicărilor, pierderilor şi pagubelor rezultate din orice acţiune ori omisiune a Prestatorului şi/sau a subcontractantii săi, personalului salariat ori contractat de acesta, inclusiv conducerea, în executarea Serviciilor ce fac obiectul prezentului contract, inclusiv împotriva oricărei încălcări a prevederilor legale sau a drepturilor terţilor, privind brevetele, mărcile comerciale ori alte forme de proprietate intelectuală precum dreptul de autor.
2. Prestatorul se obligă să plătească daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10.7. Prestatorul numeste ca responsabil de contract in relatia cu Achizitorul:**

|  |  |
| --- | --- |
| **RESPONSABIL: nume si prenume** | **Date contact: tel, e-mail** |
| ……………… | Tel.: …………, email: ……………… |
| ………………. | Tel.: ……………, email: ………………….. |

**10.8.** Schimbarea responsabilului de contract din partea prestatorului se va realiza printr-o notificare adresata achizitorului, prin e-mail, fax etc.

***11*. *Obligaţiile achizitorului***

11.1. - Achizitorul se obliga sa recepţioneze serviciile prestate conform caietului de sarcini.

11.2. - Achizitorul se obligă să plătească preţul către prestator, în termen de 30 de zile de la acceptarea facturii la plata, in baza listei de prezenta si a facturii emise de prestator insotita de certificatele de absolvire ale participantilor, pretul total stabilindu-se in functie de numarul exact al cursantilor instruiti, cu raportare la pretul unitar. Plata in favoarea prestatorului se va efectua in termen de 30 de zile de la data emiterii facturii fiscale in original si a tuturor documentelor justificative.

11.3.  Prestatorul va transmite achizitorului listele de prezenţă la activităţile de instruire susţinute pentru care se face plata.

Acestea vor cuprinde obligatoriu următoarele informaţii:

* Perioada de formare/perfecţionare;
* Modalitatea de sustinere a cursului;
* Titlul programului de instruire/perfecţionare;
* Numele şi prenumele participanţilor;
* Numele şi prenumele lectorilor.

**11.4. - Achizitorul desemneaza responsabil de contract pe dl. Daniel PUTINELU – specialist Resurse Umane, cu urmatoarele date de contact : e-mail: daniel.putinelu@hidroelectrica.ro, telefon: 021.30.74.683.** Schimbarea responsabilului de contract din partea achizitorului se va realiza printr-o notificare adresata prestatorului, prin e-mail, fax etc.

**11.5.** - Asigurarea informaţiilor

1. Achizitorul va pune la dispoziţia Prestatorului cu promptitudine orice informaţii şi/sau documente pe care le deţine şi care pot fi relevante pentru realizarea contractului. Aceste documente vor fi returnate Achizitorului la sfârşitul perioadei de execuţie a contractului.
2. Achizitorul va colabora, atât cât este posibil, cu Prestatorul pentru furnizarea informaţiilor pe care acesta din urmă le poate solicita în mod rezonabil pentru realizarea contractului.

***12 Sancţiuni pentru neîndeplinirea culpabilă a obligaţiilor***

12.1. În cazul în care prestatorul nu își îndeplineste obligațiile asumate prin contract, achizitorul are dreptul de a calcula și factura, ca penalități, o suma echivalentă cu 0,03 % pe zi de întarziere, calculată la valoarea obligației neîndeplinite, până la îndeplinirea obligației, dar nu mai mult decât aceasta valoare.

12.2. În cazul în care achizitorul nu onorează facturile în termenul convenit, atunci acesta are obligaţia de a plăti, ca penalităţi, o sumă echivalentă cu 0,03 % din plata neefectuată pentru fiecare zi de întârziere, până la îndeplinirea efectivă a obligaţiilor, dar nu mai mult decat valoarea platii neefectuate.

12.3. Nerespectarea obligațiilor asumate prin prezentul contract de către una dintre părți, dă dreptul părții lezate de a considera contractul reziliat de drept și de a pretinde plata de daune – interese.

12.4. Achizitorul si prestatorul îşi rezervă dreptul de a denunța unilateral contractul, printr-o notificare scrisă adresată prestatorului/achizitorului, fără nicio compensaţie, în acest caz, prestatorul/achizitorul au dreptul de a pretinde numai plata corespunzătoare pentru partea din contract indeplinita pâna la data denunţării unilaterale a contractului.

***13. Începere, finalizare, întârzieri, sistare***

13.1. - Prestatorul are obligaţia de a începe prestarea serviciilor imediat dupa data semnarii contractului printr-o adresa scrisa transmisa achizitorului, cu respectarea cerintelor caietului de sarcini;

13.4. - Întârzierea în executare

1. Dacă Prestatorul nu execută Serviciile care fac obiectul prezentului contract în perioada specificată, Achizitorul este îndreptăţit, fără necesitatea vreunei notificări şi fără a exclude alte căi de sancţiune din contract, să pretindă penalităţi contractuale pentru fiecare zi care va trece între sfârşitul perioadei de prestare specificată în contract şi sfârşitul real al perioadei de prestare.
2. Daunele Compensatorii contractuale, pe zi de întârziere, se vor calcula conform art. 12.
3. Achizitorul este îndreptăţit, fără necesitatea vreunei notificări şi fără a exclude alte căi de sancţiune din contract, să pretindă penalităţi din contravaloarea serviciilor neefectuate pentru fiecare zi de întârziere, în cazul în care Prestatorul nu prezintă în termenul stabilit prin Contractul de Servicii unul dintre rapoartele sau documentele solicitate a fi întocmite în conformitate cu prevederile caietului de sarcini.
4. Dacă penalităţile depăşesc 50 % din valoarea contractului, Achizitorul, după notificarea Prestatorului, poate să finalizeze Serviciile pe cheltuiala Prestatorului.

13.5.  Modificarea nesubstantiala a Contractului de Servicii – Clauze de revizuire

1. Modificările nesubstanţiale ale Contractului de Servicii se vor face prin Act adiţional, cu respectarea prevederilor legale în vigoare la data încheierii acestuia.

2. Dacă solicitarea de modificare provine de la Prestator, acesta trebuie să înregistreze solicitarea la Achizitor cu cel puţin 30 zile calendaristice înainte de data preconizată pentru intrarea în vigoare a Actului adiţional.

a) Clauza de revizuire poate fi invocata doar daca modificarea pretinsa a devenit strict necesara in urma unor circumstante pe care Achizitorul, care a actionat cu diligenta nu a putut sa le prevada si, modificarea nu afecteaza caracterul general al contractului.

b) Clauzele de revizuire nu pot fi invocate in cazul in care modificarea pretinsa introduce conditii care, daca ar fi fost incluse in procedura de atribuire a prezentului contract ar fi permis selectia mai multor ofertanti sau s-ar fi acceptat alta oferta decat a Prestatorului.

3. La prezentarea unei revendicari de clauza de revizuire, partea initiatoare notifica cealalta parte despre forma şi natura modificărilor. Notificarea, scrisă, conţine:

*a) o descriere a serviciului care urmează să fie executat sau a măsurilor care urmează să fie luate şi un program de prestare a acestora; şi*

*b) orice modificări necesare la programul de prestare a serviciilor sau cu privire la oricare din obligaţiile Prestatorului în baza Contractului;*

4. Urmând confirmarea propunerii, partile decid cât mai curând posibil, dacă modificările vor fi sau nu executate. Dacă se decide ca modificările să fie executate, se va emite o notificare precizând condiţiile de realizare a acestora.

5. Orice modificare/revizuire a contractului care nu ia forma unui act adiţional sau care nu respectă prevederile prezentului contract, va fi considerată nulă şi neavenită.

***14. PLATA CONTRACTULUI***

14.1. – Plata trebuie să fie făcuta, la cererea prestatorului la valoarea serviciilor prestate, conform prezentului contract.

14.2. - Serviciile prestate trebuie să fie dovedite ca atare prin documentatiile predate, obiect al contractului.

14.3.- Plata se va executa, în termen de 30 de zile calendaristice de la acceptarea facturii la plata, in baza listei de prezenta si a facturii emise de prestator insotita de diplomele/adeverinte de absolvire/certificatele de absolvire ale participantilor.

14.4. - Prestatorul şi achizitorul comunică în termen de 5 zile orice modificare a numărului de cont sau a altor elemente ce ar putea influenţa efectuarea operaţiilor financiar-bancare între părţi.

***15.******Ajustarea preţului contractului***

15.1. - Pentru serviciile prestate, plata datorata de achizitor prestatorului este pretul stipulat la clauza 5.1.

15.2. *-* Preţul contractului este ferm şi se poate ajusta numai in cazul in care intervin modificari legislative privind ajustarea pretului contractului de achizitie sectoriala.

***16. Amendamente***

16.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adițional.

***17.*** ***Cesiunea***

17.1 – Prestatorului îi este permisă doar cesiunea creanțelor născute din acest contract, obligațiile născute rămânând în sarcina părților contractante, astfel cum au fost stipulate și asumate inițial.

17.2 - Prestatorul poate cesiona dreptul său de a încasa valoarea serviciilor prestate, în condiţiile prevăzute de dispoziţiile Noului Cod Civil.

17.3 - Solicitările de plată către terţi pot fi onorate numai după operarea unei cesiuni în condiţiile art. 17.2.

***18.******Încetarea contractului***

18.1. Achizitorul poate rezilia Contractul de Servicii cu efecte depline (*de jure*) după acordarea unui preaviz de **10 zile Prestatorului**, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

a) Prestatorul nu execută Serviciile în conformitate cu obligaţiile asumate prin prezentul Contract;

b) Prestatorul nu se conformează notificării emise de către Achizitor în condiţiile art.13.4.4., Achizitorul poate să dispună încetarea Contractul de Servicii în conformitate cu prevederile art. 13.4.;

c) Prestatorul cesionează Contractul de Servicii sau subcontractează fără a avea acordul scris al Achizitorului;

d) Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;

e) Prestatorul a fost condamnat pentru o infracţiune în legătură cu exercitarea activitatii printr-o hotărâre judecătorească definitivă;

f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) Are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt notificate Achizitorului;

h) Apariţia oricărei alte incapacităţi legale care să împiedice executarea Contractului de Servicii;

18.2. Oricare dintre părţi încalcă prevederile Contractului de Servicii prin neîndeplinirea unei/unor obligaţii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptăţită la următoarele remedii:

a) despăgubiri; şi/sau

b) rezilierea Contractului de Servicii.

18.3. Achizitorul va avea dreptul la despăgubiri pentru orice prejudiciu dovedit si datorat culpei exclusive a Prestatorului, în conformitate cu legea aplicabilă ce guvernează Contractul de Servicii.

18.4. Suspendarea Contractului de Servicii

1. În cazul în care executarea Contractului de Servicii este viciată de erori substanţiale, nereguli sau de fraudă, Achizitorul va suspenda executarea Contractului de Servicii.
2. În cazul în care erorile substanţiale, neregulile sau frauda, sunt imputabile Prestatorului, Achizitorul poate suplimentar suspendării, să refuze efectuarea plăţilor sau poate proceda la recuperarea sumelor deja plătite, proporţional cu gravitatea erorilor, neregulilor sau fraudei.

***19. Forţa majoră***

19.1. - Forţa majoră este constatată de o autoritate competentă.

19.2. - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5. - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 5 zile de la încetare.

19.6. - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

19.7. - Nu va reprezenta o încălcare a obligaţiilor din Contractul de Servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării Contractului de Servicii de către părţi.

19.8. - Prestatorul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul Contract de Servicii este rezultatul unui eveniment de forţă majoră. În mod similar, Achizitorul nu va datora dobândă pentru plăţile cu întârziere, pentru neexecutare sau pentru rezilierea de către Prestator pentru neexecutare, dacă, şi în măsura în care, întârzierea Achizitorului sau altă neîndeplinire a obligaţiilor sale este rezultatul forţei majore.

19.9. - Dacă oricare parte consideră că au intervenit împrejurări de forţă majoră care pot afecta îndeplinirea obligaţiilor sale, va notifica imediat celeilalte părţi cu privire la natura, durata probabilă şi efectul probabil al împrejurării de forţă majoră. În lipsa unor instrucţiuni scrise contrare ale Achizitorului, Prestatorul va continua îndeplinirea obligaţiilor sale în baza Contractului de Servicii în măsura în care acest lucru este posibil în mod rezonabil şi va căuta toate mijloacele rezonabile alternative, pentru îndeplinirea obligaţiilor sale care nu sunt afectate de evenimentul de forţă majoră. Prestatorul nu va utiliza asemenea mijloace alternative decât în urma instrucţiunilor în acest sens ale Achizitorului.

19.10. - Dacă Prestatorul suportă costuri suplimentare ca urmare a conformării cu instrucţiunile Achizitorului sau a utilizării de mijloace alternative totalul sumelor corespunzătoare acestor costuri va fi aprobat de către Achizitor.

***20. SOLUTIONAREA LITIGIILOR***

20.1. - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

20.2. - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte va solicita ca disputa să se soluţioneze prin Instante judecatoresti competente.

***21. LIMBA CARE GUVERNEAZĂ CONTRACTUL***

21.1. Limba care guvernează contractul este limba română.

***22. COMUNICĂRI. NOTIFICĂRI***

22.1. Comunicarea.

* 1. Orice comunicare intre partile contractului, referitoare si in legatura cu indeplinirea prezentului contract, se vor face in scris si vor fi transmise prin posta (serviciu public sau curier)/fax/e-mail;
  2. Orice document scris trebuie înregistrat atât in momentul transmiterii, cât şi în momentul primirii.
  3. Coordonatele de comunicare sunt cele enuntate la art. 1.1. si 1.2.

22.2. Notificarea. – Notificarea intre parti se va face prin Scrisoare cu confirmare de primire, transmisa direct la adresa destinatarului, asa cum este ea definita in clauza 1, fara interventia unei terte autoritati.

***23. LEGISLATIA APLICABILĂ CONTRACTULUI***

23.1. –Contractul va fi intrepretat conform legilor din Romania.

Părţile au înteles să încheie azi .......................... prezentul contract în 2 exemplare, câte unul pentru fiecare parte.

**ACHIZITOR, PRESTATOR,**

**HIDROELECTRICA SA ....................**

...........................

Bogdan Nicolae BADEA **Administrator**

**Presedinte Directorat**

Razvan PATALIU

**Membru Directorat**

Mihai SAPTEFRATI

**Manager Departament Juridic**

Ionela STANCU

**Manager Departament Resurse Umane**

Silvia SOLOGIUC

**Manager Departament Procurement**

Marian DINCA

**Sef Serviciu Contracte**

Daniel PUTINELU

**Specialist Resurse Umane**

Mihai ȚACIU

**Consilier Juridic – Serviciul Contracte**

**Viza CFPP,**